wickkiey/tamil-wikipedia-chunked huggingface dataset:
# பாடியநல்லூர் திருநீற்றீசுவரர் கோயில்

**திருநீற்றீசுவரர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் பாடியநல்லூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள திருநீற்றீசுவரர் கோயிலின் புவியியல் ஆள்கூறுகள் ஆகும்.
# புக்கிட் பாயோங்

**புக்கிட் பாயோங்** (ஆங்கிலம்: *Bukit Payong*; மலாய்: *Bukit Payong*) என்பது மலேசியா, திராங்கானு மாநிலத்தில், மாராங் மாவட்டத்தில் (*Marang District*) உள்ள ஒரு கிராமப்புற நகரம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 48 கி.மீ.; டுங்குன் (*Bandar Dungun*) நகரில் இருந்து 12 கி.மீ.; தொலைவில் உள்ளது. கிழக்கு கடற்கரை விரைவுச்சாலை இந்த கிராமப்புற நகரத்தின் வழியாகச் செல்கிறது.  
இந்த நகரம் கோலா திராங்கானு மாவட்டத்தின் எல்லையில் உள்ளது. இங்கு அரசு வேளாண் நிறுவனம் (*Jabatan Pertanian*); விலங்கு பாதுகாப்பு நிறுவனம் (*Jabatan Haiwan*); பயிர்தொழில் உற்பத்தி நிறுவனம் (*Jabatan Peladang*); அஞ்சலகம் (*Pejabat Pos*); போன்ற பல அரசாங்கத் துறை நிறுவனங்கள் உள்ளன.
# புக்கிட் பாயோங்

## பொது

### கம்போங் செபராங் சுங்கை பெசுட்

புக்கிட் பாயோங் பகுதியில் ஓர் உயரமான குன்றின் உச்சியில் குடை போன்ற வடிவிலான பெரிய நிழல் மரம் இருந்ததாகவும்; அதனால் இந்தக் கிராமம் அதன் பெயரைப் பெற்றது எனவும் இங்குள்ள கிராமவாசிகள் கூறுகின்றனர்.  
கம்போங் புக்கிட் பாயோங் (*Kampung Bukit Payong*) எனும் பாயோங் கிராமம் 1960-ஆம் ஆண்டில் நிறுவப்பட்டது. முன்பு அப்பகுதியில் கம்போங் செபராங் சுங்கை பெசுட் (*Seberang Sungai Besut*) எனும் பழைய பெரும் கிராமத்தில் கம்போங் டெங்கர் (*Kampung Denger*), கம்போங் குளுகோர் (*Kampung Gelugur*), கம்போங் கோபெக் (*Kampung Gobek*), கம்போங் தெனாங் (*Kampung Tenang*), கம்போங் டூசுன் பூபு (*Dusun Bubu*) மற்றும் கம்போங் தெலுக் (*Kampung Teluk*) எனும் சிறு கிராமங்கள் இருந்தன.
# புக்கிட் பாயோங்

## பொது

### நடுத்தர அளவிலான கிராமம்

இந்தச் சிறு கிராமங்களின் கிராமவாசிகள் இடம் பெயர்ந்ததால் புக்கிட் பாயோங் எனும் ஒரு புதிய குடியேற்றம் உருவானது. புக்கிட் பாயோங் ஒரு சிறிய மக்கள் தொகை கொண்ட ஒரு நடுத்தர அளவிலான கிராமமாகும். இங்கு வசிக்கும் சராசரி மக்கள் தங்கள் குடும்பங்களைக் காப்பாற்ற ரப்பர் மரங்களைப் பயிரிட்டு வருகின்றனர்.  
புக்கிட் பாயோங்கின் மொத்த மக்கள் தொகையில் 30 விழுக்காட்டு பேர் அரசு ஊழியர்களாகவும், தனியார்த் துறை தொழிலாளர்களாகவும் மற்றும் சிறு வணிகர்களாகவும் பணிபுரிகின்றனர்.
# அபர்டைட்டு

**அபர்டைட்டு** (*Aubertite*) என்பது CuAl(SO<sub>4</sub>)<sub>2</sub>Cl·14H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீலநிறத்துடன் சமச்சீரற்ற முச்சரிவச்சு படிகங்களாக அபர்டைட்டு தோன்றுகிறது. கண்ணாடி பளபளப்புடன் ஒளிபுகும் தன்மையைக் கொண்டுள்ளது. இதற்கு கதிரியக்கப்பண்பு கிடையாது. மோசின் கடினத்தன்மை அளவு கோலில் 2-3 கடினத்தன்மை மதிப்பை இது வெளிப்படுத்துகிறது. 1961 ஆம் ஆண்டில் பிரான்சின் தேசிய புவி இயற்பியல் கழகத்தின் உதவி இயக்குநர் இயே. அபர்ட்டால் (பிறப்பு 1929) அபர்டைட்டு மாதிரி சேகரிக்கப்பட்டது. சிலி நாட்டின் அண்டோபாகசுட்டா மண்டலத்தின் எல் லோவா மாகாணம், சுகிகாமாட்டா மாவட்டத்திலுள்ள கலமா நகரத்தில் அபர்டைட்டு முதன்முதலில் கண்டறியப்பட்டது. இங்குள்ள டோக்கி கியு படிவுகளின் குவெட்டானா சுரங்கத்தில் அபர்டைட்டு கனிமம் இருந்தது.
# பெரிய குக்குறுவான்

**பெரிய குக்குறுவான்** (*Great barbet*)(*சைலோபோகன் வைரன்சு*) என்பது இந்தியத் துணைக் கண்டம் மற்றும் தென்கிழக்காசியாவை பூர்வீகமாகக் கொண்ட ஒரு ஆசியக் குக்குறுவான் ஆகும். இது வரை உயரமுள்ள முதன்மையான காடுகளில் வாழ்கிறது. இதன் பரவலான வாழிடம் காரணமாக 2004ஆம் ஆண்டு முதல் பன்னாட்டு இயற்கைப் பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.
# பெரிய குக்குறுவான்

## வகைப்பாட்டியல்

*புக்கோ வைரன்சு* என்பது 1783ஆம் ஆண்டில் பீட்டர் போடார்ட் என்பவரால் முன்மொழியப்பட்ட பெரிய குக்குறுவானின்விலங்கியல் பெயர் ஆகும். சீனாவில் சேகரிக்கப்பட்ட மாதிரியின் அடிப்படையில் 1781ஆம் ஆண்டில் ஜார்ஜஸ்-லூயிஸ் லெக்லெர்க், காம்டே டி பபன் ஆகியோர் இதனை விவரித்தனர். இது பிரான்சுவா-நிக்கோலஸ் மார்டினெட்டால் பொறிக்கப்பட்ட கை வண்ணத் தட்டில் விளக்கப்பட்டுள்ளது.  
இது 1842ஆம் ஆண்டில் ஜார்ஜ் இராபர்ட் கிரேவால் முன்மொழியப்பட்ட *மெகலைமா* பேரினத்தில் பின்னர் இது சேர்க்கப்பட்டது. இவர் *புக்கோ*விற்கு பதிலாக *மெகலைமா* பெயரைப் பயன்படுத்தப் பரிந்துரைத்தார். 19 மற்றும் 20ஆம் நூற்றாண்டுகளில், பின்வரும் பெரிய குக்குறுவான் விலங்கியல் மாதிரிகள் விவரிக்கப்பட்டுள்ளன:  
- 1870-ல் இராபர்ட் சுவைகோவால் முன்மொழியப்பட்ட *மெகலேமா மார்ஷலோரம்* இமயமலை மாதிரியினை அடிப்படையாகக் கொண்டது.
- 1926-ல் ஈ.சி. இசுடூவர்ட் பேக்கரால் முன்மொழியப்பட்ட *மெகாலைமா விரென்சு மேக்னிபெரா* என்பது மணிப்பூரின் மச்சியைச் சேர்ந்த ஒரு ஆண் குக்குறுவான் ஆகும்.
- 1941-ல் எர்ணஸ்ட் மாயரால் முன்மொழியப்பட்ட *மெகாலைமா விரென்சு கிளாமேடர்* வடக்கு மியான்மரில் சேகரிக்கப்பட்டது  
குக்குறுவான்களின் மூலக்கூறு தொகுதி வரலாற்று ஆராய்ச்சி, *மெகலைமா* பேரினத்தில் உள்ள பறவைகள் ஒரு இனகிளையினை உருவாக்குகின்றன எனத் தெரிவிக்கின்றது. இதில் செவ்வால் குக்குறுவான்களும் அடங்கும். இ*து சைலோபோகன்* பேரினத்தில் வைக்கப்பட்ட ஒரே சிற்றினமாகும். இந்த பேரினத்தில் முன்பு வைக்கப்பட்ட குக்குறுவான்கள் *சைலோபோகன்* பேரினத்தின் கீழ் மறுவகைப்படுத்தப்பட்டன.  
நான்கு பெரிய குக்குறுவான் துணையினங்கள் 2014-ல் அங்கீகரிக்கப்பட்டுள்ளன:  
- *சை. வை. வைரென்சு* மத்திய மியான்மர், தாய்லாந்து முதல் வியட்நாம் மற்றும் சீனா வரை
- *சை. வை. மார்ஷலோரம்* வடகிழக்கு பாக்கித்தானிலிருந்து மேற்கு நேபாளம் வரை
- கிழக்கு நேபாளத்திலிருந்து அசாம் வரை *சை. வை. மாக்னிகசு*
- *சை. வை. கிளேமேட்டர்* அசாம் மற்றும் வடக்கு மியான்மரில் இருந்து வடக்கு தாய்லாந்து மற்றும் சீனாவின் யுன்னான் வரை நிகழ்கிறது  
கம்போடியா, லாவோஸ் மற்றும் வியட்நாமில் நிகழும் செங்குத குக்குறுவானுடன் (*சை. லாகிராண்டியேரி* ) பெரிய குக்குறுவான் மிகவும் நெருக்கமாகத் தொடர்புடையது என்று ஆசியக் குக்குறுவான்களின் பரிணாம மரபு வழி ஆய்வின் முடிவுகள் குறிப்பிடுகின்றன.
# பெரிய குக்குறுவான்

## விளக்கம்

பெரிய குக்குறுவான்]]
பெரிய குக்குறுவான் நீல தலை, பெரிய மஞ்சள் அலகு, பழுப்பு மற்றும் பச்சை-கோடிட்ட உடல், வயிறு மற்றும் சிவப்பு எச்சவாயினைக் கொண்டுள்ளது. இறகுகள் பச்சை நிறத்தில் இருக்கும். இது உடல் நீளம் கொண்ட மிகப்பெரிய குக்குறுவான் சிற்றினமாகும். இதன் ஆகும்.
# பெரிய குக்குறுவான்

## பரவல் மற்றும் வாழ்விடம்

பெரிய குக்குறுவான்]]
பெரிய குக்குறுவான் இமயமலையின் கீழ்-மத்திய உயரத்தில் வசித்து இனப்பெருக்கம் செய்யும் பறவையாகும். இது வட இந்தியா, நேபாளம் மற்றும் பூட்டான், வங்காளதேசம் மற்றும் தென்கிழக்கு ஆசியாவின் சில பகுதிகள், லாவோஸ் வரை காணப்படுகிறது.
# பெரிய குக்குறுவான்

## நடத்தை மற்றும் சூழலியல்

பெரிய குக்குறுவானின் கூடு கட்டும் காலம் ஏப்ரல் முதல் சூலை வரை ஆகும். இது பொதுவாக மரப்பொந்துகளில் கூடுகளை உருவாக்குகிறது. ஆண் மற்றும் பெண் இருபறவைகளும் குஞ்சுகளைக் கவனித்துக்கொள்கிறார்கள். இதன் உணவில் முக்கியமாகப் பழங்கள் மற்றும் பூச்சிகள் உள்ளன. ஆணின் ஒலி மிகவும் சத்தமாக *கயா-ஒக்* எனவும் . எச்சரிக்கை அழைப்பு கடுமையான *கியேப்* எனவும் மற்றொரு அழைப்பு மீண்டும் மீண்டும் வரும் *பியாவு-பியாவு-பியாவு-பியாவு* என அமைகின்றது.
# அலி பொம்மசந்திரம்

**அலி பொம்மசந்திரம்** (*Ali Bommasandra*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது.
# அலி பொம்மசந்திரம்

## அமைவிடம்

இந்த ஊரானது மாநில தலைநகரான பெங்களூரில் இருந்து 31 கிலோமீட்டர் தொலைவிலும், ஆனேகலில் இருந்து 31 கிலோமீட்டர் தொலைவிலும் உள்ளது.
# அலி பொம்மசந்திரம்

## மக்கள் வகைபாடு

இந்த கிராமத்தின் மொத்தப் பரப்பளவு 103.1 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 162 வீடுகள் உள்ளன. கிராமத்தின் மொத்த மக்கள் தொகையானது 700 ஆகும். இதில் பெண்களின் எண்ணிக்கை 345 என்றும், ஆண்களின் எண்ணிக்கை 355 என்றும் உள்ளது. கல்வியறிவு பெற்றவர்கள் விகிதம் 66.71% ஆகும். இதில் ஆண்களின் எழுத்தறிவு விகிதம் 70.99% என்றும், பெண்களின் எழுத்தறிவு விகிதம் 62.32% என்றும் உள்ளது.
# அமானி தொட்டகெரே

**அமானி தொட்டகெரே** (*Amani Doddakere*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது.
# அமானி தொட்டகெரே

## அமைவிடம்

இந்த ஊரானது மாநில தலைநகரான பெங்களூரில் இருந்து 37 கிலோமீட்டர் தொலைவிலும், ஆனேகலில் இருந்து 37 கிலோமீட்டர் தொலைவிலும் உள்ளது.
# அமானி தொட்டகெரே

## மக்கள் வகைபாடு

இந்த கிராமத்தின் மொத்தப் பரப்பளவு 35.91 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 8 வீடுகள் உள்ளன. கிராமத்தின் மொத்த மக்கள் தொகையானது 32 ஆகும். இதில் பெண்களின் எண்ணிக்கை 14 என்றும், ஆண்களின் எண்ணிக்கை 14 என்றும் உள்ளது. கல்வியறிவு பெற்றவர்கள் விகிதம் 59.38% ஆகும். இதில் ஆண்களின் எழுத்தறிவு விகிதம் 72.22% என்றும், பெண்களின் எழுத்தறிவு விகிதம் 42.86% என்றும் உள்ளது.
# சந்திரயான்-3

**சந்திரயான்-3** (*Chandrayaan-3*) என்பது இந்திய நிலாப்பயண சந்திரயான் திட்டத்தில் இந்திய விண்வெளி ஆய்வு நிறுவனம் (இசுரோ) திட்டமிட்டுள்ள மூன்றாவது மிக அண்மைய நிலாத் தேட்டத் திட்டமாகும். 2023 சூலையில் தொடங்கப்பட்ட இந்தத் திட்டம் 2019 இல் சந்திரயான்-2 இல் ஏவப்பட்டதைப் போன்று, விக்ரம் என்ற நிலாத் தரையிறங்கியையும், *பிரக்யான்* என்ற நிலாத் தரையூர்தியையும் கொண்டுள்ளது.  
சந்திரயான்-3 சதீசு தவான் விண்வெளி மையத்தில் இருந்து 2023 சூலை 14 அன்று ஏவப்பட்டது. விண்கலம் 2023 ஆகத்து 5 அன்று நிலாவின் சுற்றுப்பாதையில் நுழைந்தது. விக்ரம் தரையிறங்கி பிரக்யான் தரையூர்தியுடன் நிலாவின் தென்முனைப் பகுதியில் ஆகத்து 23 அன்று 12:33 ஒசநே நேரத்தில் வெற்றிகரமாகத் தரையிறங்கி, தென்முனையில் தரையிறங்கிய முதலாவது நாடாகவும், அத்துடன் நிலவில் வெற்றிகரமாகத் தரையிறங்கிய நான்காவது நாடாகவும் இந்தியாவை உருவாக்கியது.தரையிறங்கி 2023, செப்டம்பர் 3 அன்று இறங்கிய இடத்தில் இருந்து துள்ளிக் குதித்து அளவு தள்ளிய இருப்பை அடைந்தது its landing site.  
*விக்ரம்* தரையிறங்கியும் *பிரக்யான்* தரையூர்தியும் செப்டம்பர் முறையே செப்டம்பர் 2 அன்றும் 4 அன்றும் இறங்கிய இடத்தில் உள்ள சூரிய ஆற்றல் அருகி வந்ததால் உறங்க வைக்கப்பட்டன. தரையிறங்கியும் தரையூர்தியும் செப்டம்பர் 22 அண்று சூரிய எழுச்சியின்போது மீண்டும் வேலை செய்ய திட்டமிடப்பட்டது.unrise on 22 September. என்றாலும், செப்டம்பர் 22 அன்று *விக்ரம்* தரையிறங்கியும் *பிரக்யான்* தரையூர்தியும் விழிப்பு அழைப்புக்குத் துலங்காமல் தவறவிட்டன.
# சந்திரயான்-3

## பின்னணி

சந்திரயான் நிகழ்நிரலின் இரண்டாம்கட்டமாக, சந்திரயான்-2 ஏவூர்தி மார்க் 3 (LVM 3) வழியாக விண்ணில் இந்திய விண்வெளி ஆய்வு மையம் ஏவியது. இதில் ஒரு சுற்றுகலனும் ஒரு தரையிறங்கியும் ஒரு தரையூர்தியும் இருந்தன. . இதன் நோக்கம் தரையிறக்கியை மெதுவாக நிலாத்தரையில் 2019 செப்டம்பரில் இறக்கி தரை ஊர்தியை நிலாவில் இயக்குதலாகும்.முந்தைய அறிக்கைகளில் இருந்து இந்தியாவும் யப்பானும் கூட்டாக நிலாத் தென்முனைக்குச் செல்லத் திட்டமிட்டது தெரிய வந்துள்ளது. இதில் யப்பான் ஏவுகலத்தையும் தரையூர்தியையும் இந்தியா தரையிறக்கியையும் வடிவமைப்பதாக இருந்துள்ளது. இத்திட்டத்தில் களப் பதக்கூறுகள் எடுத்தலும் நிலாவில் இரவில் வாழும் தொழில்நுட்பங்களும் அடங்கியுள்ளன.  
சந்திரயான்-2 திட்ட விக்ரம் தரையிறங்கியின் மென்மையான தரையிறக்கம் பொய்த்துப்போனதால், 2025 ஆம் ஆண்டின் கூட்டுச்செயல் திட்டத்தைச் சிறப்பாக முடிக்க, நிலாவில் மெதுவாகத் தரையிறங்கும் மற்றொரு திட்டம் இந்தியாவுக்குத் தேவையாகிவிட்டது.  
ஐரோப்பிய விண்வெளி முகமை(ESA) இயக்கும் ஐரோப்பிய விண்வெளிக் கண்காணிப்பு(எசுட்டிராக்) ஓர் ஒப்பந்தப்படி இத்திட்டத்துக்கு ஒத்துழைப்பு நல்கும். இந்தப் புதிய இணை ஒத்துழைப்பு ஏற்பாட்டின் கீழ் ஐரோப்பிய விண்வெளி மையம் முதல் இந்திய மனித விண்வெளிப் பயணத் திட்டமான ககன்யான்-1, சந்திரயான்-3]] நிலாச் செயற்கைக்கோள், சூரிய ஆராய்ச்சித் திட்டமான ஆதித்யா-எல்-1 போன்ற இசுரோவின் விண்வெளிப் பயணத் திட்டங்களுக்கு ஒத்துழைப்பு நல்கும். கைம்மாறாக, எதிர்கால எசா(ESA) திட்டங்கள், இசுரோ இயக்கும் இந்திய விண்வெளி ஆய்வு நிறுவனம்(இசுட்டிராக்) நிலையங்களின் ஒத்துழைப்பைப் பெறும்.
# சந்திரயான்-3

## நோக்கம்

இந்திய விண்வெளி ஆய்வு நிறுவனம் சந்திரயான்-3 இன் நோக்கங்களாகப் பின்வருபவற்றைக் கொண்டுள்ளது.  
1 தரையிறங்கியைப் பாதுகாப்பாகவும் மெதுவாகவும் நிலாத்தரையில் இறக்கிவிடல்.  
2 நிலாவில் தரையூர்தி உலாவும் திறன்களை நோக்கீட்டாலும் செயல்விளக்கத்தாலும் நிறுவுதல்  
3 நிலாவின் உட்கூற்றை நன்கு புரிந்து கொள்ளவும் நடைமுறைக்குப் பயன்படுத்தவும் நிலாத்தரையில் கிடைக்கும் வேதி, இயல்தனிமங்களின் மீது களத்திலேயே அறிவியல் செய்முறைகளை மேற்கொண்டு அவற்றின் நோக்கீடுகளைப் பதிவுசெய்தல் கோளிடை எனும் சொல் இருகோள்களுக்கு இடையே தேவைப்படும் தொழில்நுட்பங்களை உருவாக்கிச் செயல்படுத்தலைக் குறிக்கும் அடைமொழியாகும்.
# சந்திரயான்-3

## வடிவமைப்பு

சந்திரயான்-3 பின்வரும் மூன்று முதன்மை உறுப்புகளைக் கொண்டுள்ளது.
# சந்திரயான்-3

## வடிவமைப்பு

### செலுத்தப் பெட்டகம்

செலுத்தப்பெட்டகம் நிலாவின் 100 கிமீ வட்டணை வரையில் தரையிறங்கியையும் தரையூர்தியையும் கொண்டுசெல்லும். இது ஒருபக்கத்தில் சூரியப் பலகமும் உச்சியில் பெரிய உருளையும்(பெட்டகத்திடை தகவமைக்கும் கூம்பு) பூட்டிய பேழை போன்ற கட்டமைப்பாகும். இந்தக் கூம்பில் தரையிறங்கி அமர்கிறது. தரையிறங்கியோடு, இப்பெட்டகம் வாழ்தகவு புவிக்கோள் கதிர்நிரல்-முனைமை அளவி(SHAPE) எனும் கருவியைப் புவியின் கதிர்நிரலையும் முனைமை அளவுகளையும் நிலா வட்டணையில் இருந்து அளக்க கொண்டு செல்லப்படுகிறது.
# சந்திரயான்-3

## வடிவமைப்பு

### தரையிறங்கி

*விக்ரம்* தரையிறங்கி நிலாவில் மென்மையாகத் தரையிறங்கும் பொறுப்புடையதாகும். இது நான்கு கால்களைக் கொண்ட பேழை வடிவம் தாங்கியதாகும். இதில் 800 நியூட்டன் விசைகொண்ட நான்கு உந்துபொறிகள் அமைந்துள்ளன. மேலும், இதில் கள ஆய்வுக்கான அறிவியல் கருவிகளும் தரையூர்தியும் உள்ளன..
சந்திரயான்-3 தரையிறங்கியில் நான்கு மாறும் விசையும் கூடுதலான திசைமாற்று வீதமும் கொண்ட உந்துபொறிகள் உள்ளன. ஆனால், சந்திரயான்-2 திட்ட *விக்ரம்* தரையிறங்கியில் ஐந்து 800 நியூட்டன்கள் விசையுள்ள உந்துபொறிகள் இருந்ததற்கு இது மாறானதாகும். அதில் நடுவில் மாறாத விசையுள்ள ஓர் உந்துபொறியும் பூட்டப்பட்டிருந்தது. சந்திரயான்-2 தறையிறங்கல் தோல்விக்குக் காரணமான பல முதன்மைக் காரணிகளில் ஒன்று, படக்கருவி வழிப்படுத்தலின்போது விண்கலத் திசைவைப்புக் கட்டுப்பாடு உயர்ந்துவிட்டதாகும். இதைத் தவிர்க்க, இப்போது தரையிறங்கியின் திசைவைப்புக் கட்டுப்பாடும் உந்துவிசையும் அனைத்து இறங்கும் கட்டங்களிலும் தொடர்ந்து கட்டுபடுத்தப்படும். மேஉம், கலத்தின் திசைமாற்ற வீதமும் சந்திரயான்-2 இன் நொடிக்குப் பத்து பாகைக் கோணத்தில் இருந்து, நொடிக்கு இருபத்தைந்து பாகைக் கோணத்துக்கு சந்திரயான்-3 இல் உயர்த்தப்பட்டுள்ளது. கூடுதலாக, மூன்று திசைகளிலும் திசைவைப்பை அளக்கவல்ல ஒருங்கொளி டாப்பிளர் விரைவளவியும்(LDV) சந்திரயான்-3 இல் பொருத்தப்பட்டுள்ளது
. சந்திரயான் -2 தரையிறங்கியுடன் ஒப்பிடும்போது அதன் மொத்தல் கால்களும் வலிமைகூட்டப்பட்டுள்ளன. கருவி பின்னணிக் காப்பு மேம்படுத்தப்பட்டுள்ளது. சந்திரயான்-2 சுற்றுகலனில் உள்ள வட்டணை உயர்பிரிதிற ஒளிப்படக்கருவி(OHRC) முன்பு பிடித்த படிமங்களின் வழிகாட்டுதலில் தரையிறங்கி மேலும் துல்லியமான by கூடுதல் பரப்பளவுள்ள இறங்குகளத்தில் பாதுகாப்பாக இறங்கும். இசுரோ தரையிறங்கியின் கட்டமைப்பு விறைப்பையும் பின்னணிக் கருவிக் காப்பையும் மேம்படுத்தியுள்ளது. தரவு அனுப்பும் அலைவெண் நெடுக்கத்தையும் உயர்த்தியுள்ளது. கூடுதலாக, கீழிறங்கும்போதும் தரைதொடும்போதும் ஏற்பட வாய்ப்புள்ள தோல்விகளின்போது தரையிறங்கியின் வாழ்தகவை மீட்கும் பல வருநிகழ் இடர்தவிர்ப்பு அமைப்புகளையும் இணைத்துள்ளது.
# சந்திரயான்-3

## வடிவமைப்பு

### தரையூர்தி

தரையூர்தி ஒரு நடமாடும் ஆய்வகமாகும். இது நிலப்பரப்பில் நடமாடி பதக்கூறுகளைத் திரட்டி, நிலாவின் புவியியல், வேதியியல் உட்கூறுகளைப் பகுப்பாய்வு செய்யும். இது ஆறு சக்கரங்கள் பூட்டிய, செவ்வக அடிமனையுள்ள உருண்டோடும் தானூர்தியாகும்.இதன் மொத்தும் கால்கள் சந்திரயான்-2 ஐ விட வலிமைமிக வடிவமைக்கப்பட்டுள்ளதோடு கூடுதல் கருவி காப்பும் தரப்பட்டுள்ளது. அதன் கட்டமைப்பு விறைப்பை மேம்படுத்தி, பன்முக வருநிகழ்வேற்பு அமைப்புகளும் பொருத்தப்படுகின்றன.  
தரையூர்தி வடிவமைப்புக் கூறுபாடுகளாவன:
- ஆறு சக்கர வடிவமைப்பு
- எடை
- தரையில் இயங்கும் நெடுக்கம்
- எதிர்பார்க்கும் ஆயுள்: ஒரு நிலா நாள் (14 புவி நாட்கள்)  
சந்திரயான்-3 இன் தரையூர்தி கீழ்வரும் பல அறிவியல் கண்டுபிடிப்புகளை நிகழ்த்தும்:
- நிலா மேற்பரப்பின் உட்கூறுகள்
- நிலா மண்ணில் பனிநீர் உள்ளமை
- நிலா மொத்தல்களின் வரலாறு
- நிலா வளிமண்டலப் படிமலர்ச்சி
# சந்திரயான்-3

## அறிவியல் கருவிகள்

### தரையிறங்கி

தரையிறங்கியில் கீழ்வரும் மூன்று அறிவியல் கருவிகளும் உள்ளன:  
- சந்திரா மேற்பரப்பு வெப்ப இயற்பியல் செய்முறை (சேசுட்டு-ChaSTE) நிலா மேற்பரப்பு வெப்பக் கடத்துதிறத்தையும் வெப்பநிலையையும் அளக்கும்.
- நிலா நிலநடுக்க செயல்பாட்டளவி ( இல்சா-ILSA) நிலநடுக்கமானி இறங்கிய களத்தின் நிலநடுக்கத்தை அளக்கும்.
- இலங்முயர் ஆய்வி (ராம்பா-எல்பி(RHAMBA-LP) நிலாப்பரப்பு மின்ம அடர்த்தியையும் வேறுபாடுகளையும் அளக்கும்.
# சந்திரயான்-3

## அறிவியல் கருவிகள்

### தரையூர்தி

தரையூர்தியில் கீழ்வரும் இரண்டு அறிவியல் கருவிகள் உள்ளன:
- ஆல்பாத் துகள் எக்சுக்கதிர் கதிர்நிரல் அளவி (APXS) வேதிம உட்கூற்றையும் நிலாப் பரப்பின் கனிமவியல் உட்கூற்றையும் உய்த்துணரும்.
- ஒருங்கொளி கிளர்முறிவு கதிர்நிரல்பதிப்பி (LIBS), இறங்கும் களத்தில் அமையும் நிலா மண், பாறைகளின் மகனீசியம், அலுமினியம், சிலிக்கான், பொட்டாசியம், கால்சியம், டைட்டானியம், இரேடான் இரும்பு ஆகிய வேதித் தனிமங்களைப் பதிவுசெய்யும்.
# சந்திரயான்-3

## அறிவியல் கருவிகள்

### செலுத்தப் பெட்டகம்

இப்பெட்டகம் வாழ்தகவு புவிக்கோள் கதிர்நிரல்-முனைமை அளவி(SHAPE) எனும் கருவியைப் புவியின் கதிர்நிரலையும் முனைமை அளவுகளையும் நிலா வட்டணையில் இருந்து அளக்கக் கொண்டு செல்லப்படுகிறது.  
இசுரோ செய்த கணக்கீட்டின்படி, நிலாவின் புவியண்மை நிகழும்போது சந்திரயான்-3 விண்கலத்தை ஏவுவதற்குச் சூலை மாதத்தைத் தேர்ந்தெடுத்தது ஒரு சிறப்பு நடவடிக்கையாகும்.
# சந்திரயான்-3

## அறிவியல் கருவிகள்

### வட்டணை

இந்திய விண்வெளி ஆய்வு நிறுவனம் ஆகத்து 5 அன்று நிலா வட்டணை நுழைவை வெற்றிகரமாக முடித்து சந்திரயான்=3 விண்கலத்தை நிலாமைய வட்டணையில் நிலைநிறுத்தியது. இந்த நடவடிக்கையை பெங்களூருவில் உள்ள இசுரோ தொலையளவியல், கண்காணிப்பு, சட்டளை வலைப்பினையம்(இசுட்டிராக்-ISTRAC) நிறைவேற்றியது.  
தொடர்ந்த நிலாமைய நடவடிக்கைகளுக்குப் பிறகு, ஆகத்து 17, the விக்ரம் தரையிறங்கி செலுத்து பெட்டகத்தில் இருந்து பிரிக்கப்பட்டது; தரையிறங்கி நிலா மேற்பரப்பை அடைவதற்கான தன் சொந்தப் பயணத்தைத் தொடங்கியது. அடுத்த நடவடிக்கையை ஆகத்து 18 இல் மேற்கொண்டு தரையிறங்கி 117கிமீ க்கு 153கிமீ ஆக, நீள்வட்டத் தாழ்வட்டணையில் தரையிறங்க ஏந்தாக முதல்முறையாக வட்டணை உயரம் குறைக்கப்பட்டுள்ளது. மேலும் ஆகத்து 20 அன்று தரையிறங்கியின் வட்டணை உயரம் 60 நொடிகள் எரியூட்டல் வழியாக 25கிமீக்கு 134கிமீ ஆகக் குறைக்கப்பட்டது.
# சந்திரயான்-3

## அறிவியல் கருவிகள்

### தரையிறங்கல்

தரையிறங்கி 2023, ஆகத்து 23 இல் தனது வட்டணையின் மிகத் தாழ்ந்த புள்ளியை அணுகியபோது,யாதாவது, அது நிலாத் தரைக்கு மேலே குத்துயர்ரத்தில் இருந்தபோது, அதன் நான்கு பொறிகலும் வேகத்தை ஒஉக்குவதர்காக எரியூட்டப்பட்டன. அதற்குப் பதினைந்த மணித்துளிகளுக்குப் பிறகு, நிலாத் தரைக்கு மேலே தரையிறங்கி 7.2 கிமீ (4.5 மைல்கள்) குத்துயரத்தை அடைந்தது; இந்தக் குத்துயரத்திலேயே இறங்குகலம் 10 மணித்துளிகள் இருந்துகொண்டு தன்னைத் தன் எட்டு சிறுபொறிகளை எரியூட்டி நிலைப்படுத்திக் கொண்டது. பிறகு தன் கிடைநிலையில் இருந்து குத்துநிலைக்கு இறங்கியவாறே தன் இருப்புக் கோணத்தை 90 பாகைகளுக்குத் திருப்பியது.  
இதற்குப் பிறகு, கலம் தன் நான்கு பொறிக்களில் இரண்டு பொறிகளை மட்டும் பயன்படுத்தி, ஓரளவு ; குத்துயரத்துக்கு வரும்வரை தன் இறங்குவேகத்தை விரைவாகக் குறைத்தது; அந்நிலையிலேயே கலம் 30 நொடிகளுக்குத் தங்கி மிதந்தபடி இருந்து. உகந்த இறங்குமிடத்தைக் கண்டறிந்தது. பின்னர் அது தன் இறங்கலைத் தொடர்ந்து 12:32 (ஒபொநே) சமையத்தில் நிலாத் தரையைத் தொட்டது.
# சந்திரயான்-3

## அறிவியல் கருவிகள்

### வட்டணை கட்டுப்படுத்தலும் நிலைநிறுத்தலும்

செயற்கைக்கோள் ஜி. எஸ். எல். வி மார்க் III-M4 ஏவூர்தியால் 2023, சூலை 14 மாலையில் 2:35 இசீநே மணியளவில் புவிமைய ஒத்தியங்கும் வட்டணைக்கு ஏவப்பட்டது. அப்போதைய புவியண்மை ஆகும். இதற்குப் பிறகு, பல தொடர் வட்டணை உயர்த்தல் முயற்சிகள் நீர்மப் புவிச்சேய்மை உந்துபொறி வழியும் வேதிம முடுக்கிகள் வழியும் மேற்கொள்ளப்பட்டுச் செயற்கைக்கோள் நிலா பெயரும் வட்டணைக்குள் செலுத்தப்படும்.
# சந்திரயான்-3

## அறிவியல் கருவிகள்

### துள்ளிக் குதிப்புச் செய்முறை

விக்ரமின் பொறிகள் செப்டம்பர் 3 அன்று ஒரு சிறு துள்ளிக் குதிப்புக்காக எரியூட்டப்பட்டன. அது உரத்துக்கு நிலாத்தரையில் இருந்த் மேலெழுந்து, அதே அளவு தொலைவுக்குப் பக்கவாட்டில் நகர்ந்து மீண்டும் தரையிறங்கியது. இந்தச் செய்முறை எதிர்கால பதக்கூறுகள் கொண்டுசெல்லும் திட்டங்களுக்கான வெள்ளோட்டமாக அமைந்தது.ஐந்தத் துள்லிக் குதிப்புக்கு முன் அறிவியல் கருவிகளும் தரையூர்தியை இறக்கும் சாய்தளம் உல்ளிழுக்கப்பட்டு பின் வெளியிறக்கப்பட்டன.
# சந்திரயான்-3

## அறிவியல் கருவிகள்

### திட்ட ஆயுள்

- செலுத்தப் பெட்டகம்: இது தரையிரங்கியையும் தரையூர்தியையும் வட்டணை வரை கொண்டுசெல்வதோடு தன் 6 அறிவியல் கருவிகளின் செய்முறைகளை 6 மாதங்கள் வரை செய்யும்.
- தரையிறங்கிப் பெட்டகம்: 1 நிலா நாள் (14 புவி நாள்)
திட்டத்தின் செயல்பாட்டினை உறுதிப்படுத்தும் வகையில், இசுரோவின் முன்னாள் தலைவர் கே. சிவன், இதன் செலவு சுமார் ₹615 கோடி (2023ல் ₹721 கோடி அல்லது 90 மில்லியன் அமெரிக்க டாலர்களுக்குச் சமம்) என்று கூறினார்.
# சந்திரயான்-3

## திட்ட அறிவியல் பலன்கள்

நிலாத் தென்முனையை அடைந்ததும் சந்திரயான்-3, பிரக்யான் தரையூர்தியை நிலாத் தரையில் ஆய்வுசெய்ய இறக்கிவிட்டது. தரையிறங்கியும் தரையூர்தியும் தம் தொகுப்புப் படக்கருவிகளைப் பயன்படுத்தி நிலாச் சூழலைப் படமெடுத்து அவற்றைத் தரைக் கட்டுபாட்டு நிலையத்துக்கு அனுப்பி வைத்தன. மேலும் நிலாவில் இருவாரத்துக்குத் திட்டமிட்ட ஆராய்ச்சிகளிலும் ஈடுபட்டன.  
தரையிறங்கியின் முதல் காணொலி 2023, ஆகத்து 25 இல் பதிவு செய்யபட்டது; இது சாய்தளத்தில் வெளியேறி நிலாத் தரைக்குச் செல்லும் விக்ரம் தரையூர்தியைக் காட்டியது. இசுரோ இந்தக் காணொலியை எக்சுக் கார்ப்பில் வெளியிட்டது, இது மேலும் தரையிறங்கி இறங்குமிடத்தை நெருங்குவதையும் தரையைத் தொடுகையில் தூசியைத் தட்டை எழுப்புவதையும் காட்டியது. இசுரோ பிறகு, பிரக்யான் ஊர்தியின் இரண்டு அறிவியல் கருவிகள் இயக்கி வைக்கப்பட்டதையும் ஊர்தி எட்டு மீட்டர் தொலைவு நகர்ந்ததையும் எழுத்துவழி கீச்சுப் பதிவில் வெளியிட்டது.  
இசுரோ ஆகத்து 26 இல் ஒரு புதிய காணொலியை வெளியிட்டது. இது தரையிறங்கியோடு, அதன் இருப்பிடப் பார்வைக்கு அப்பால் நகர்ந்து செல்லும் தரையூர்தியையும் காட்டியது. தரையூர்தி ஆகத்து 27 இல் தன் இருப்பிடத்தில் இருந்து இருபெரும் குழிப்பள்ளங்களை 3 மீட்டர் அருகில் எதிர்கொண்டபோது இரண்டு காட்சிகளை வெளியிட்டது. என்றாலும், பிறகு தரையூர்தி புதிய வழித்தடத்தில் தொடர்ந்து பாதுகாப்பாக நகர்ந்தது.
# சந்திரயான்-3

## திட்ட அறிவியல் பலன்கள்

### வெப்பநிலை வேறுபாடு

தரையிறங்கிப் பெட்டகத்தில் உள்ள நான்கு கருவிகளில் ஒன்றான சந்திரா மேற்பரப்பு வெப்ப இயற்பியல் செய்முறை (ChaSTE) நோக்கீடுகளை இசுரோ வெளியிட்டது. இவ்வகைத் தரவுகள் முதன்முதலில் இப்போது தான் வெளியிடப்படுகின்றன. ChaSTE கருவி நிலாத் மேற்பரப்பின் வெப்பக் கடத்துமையையும்(கடத்துதிறனையும்) நிலா மேற்பரப்பிலும் கீழும் உள்ள பல்வேறு புள்ளிகளில் அமையும் வெப்பநிலை வேறுபாடுகளையும் அளந்து, நிலாவின் வெப்பப் பரவல் நிலவரத்தை அறியும் நோக்கமுடையதாகும்.  
இசுரோ வெளியிட்ட முதல் தரவுகளின் தொகுப்பு நிலாத் தரையின் மேலும் கீழும் மிக பாரிய வெப்பநிலைகளின் வேறுபாட்டைக் காட்டியது. இசுரோ வெளியிட்ட வரைபடம் மேற்பரப்பு வெப்பநிலை அளவினும் கூடுதலாக அமைய, அது கிட்டதட்ட அளவுக்குத் தரைக்குக் கீழாக சில மிமீகளுக்குள் வேகமாக வீழ்ச்சியடைதலைக் காட்டியது. இந்த அளவீடுகள் நிலாத்தரையின் மேலடுக்கு மண் வெப்பத்தை நன்றாக கடத்தவில்லை என்பதையும் அது அடிப்பரப்புக்கு வெப்பக்காப்பைத் தருவதையும் காட்டுகிறது.  
இந்த அளவீடுகள் முந்தைய தேட்டங்களிலும் செய்முறைகளிலும் வெளிபாட்ட வெப்பப் பரவலோடு பொருந்திப்போகின்றன. ஆனால், நிலாத் தென்முனை ப்பகுதி அருகில் தரையின் மேல்மண், அடிமண் வெப்பநிலைகளை நேரடியாக அளப்பது இதுவே முதல்முறையாகும்.  
இசுரோ அறிவியலாளர் பி. எச். தாருகேசா, கண்டுபிடிப்பைப் பற்றிக் கூறும்போது, அளவுக்கான உயர் நெடுக்க வெப்பநிலை நிலா மேற்பரப்பருகில் "எதிர்பார்க்கப்படவில்லை" எனக் கருத்துரைத்துள்ளார்.
# சந்திரயான்-3

## திட்ட அறிவியல் பலன்கள்

### கந்தகக் கண்டுபிடிப்பு

இசுரோ ஆகத்து 29 அன்று பிரக்யான் தரையூர்தியில் உள்ள ஒருங்கொளி கிளர்முறிவு கதிர்நிரல் பதிவிக் (LIBS) கருவி களச் செய்முறை அளவீடுகள் வழி " ஐயத்துக்கு இடமின்றி" நிலாத் தென்முனை தரைப்பரப்பில் கந்தகம் இருப்பதைக் கண்டுபிடித்ததாக கூறியது. நிலாவில் கந்தகம் இருப்பது முன்பே அறியப்பட்டிருந்தாலும், இது நிலாத் தென்முனையில் முதல் தடவையாக கந்தகம் இருப்பது இப்போது கண்டுபிடிக்கப்பட்டுள்ளது.  
கந்தகம் மட்டுமன்றி, தரையூர்தி அலுமினியம் (Al), கால்சியம் (Ca), இரும்பு (Fe), குரோமியம் (Cr), டைட்டானியம் (Ti), மங்கனீசு (Mn), சிலிக்கான் (Si), உயிரகம் (O). ஆகிய தனிமங்கள் தென்முனையிலும் இருப்பதைக் கண்டுபிடித்துள்ளது. கூடுதலாக, நீரகம் (H) தேடும் பணியையும் தரையூர்தி தொடர்வதாக கூறியுள்ளது.
# சந்திரயான்-3

## திட்ட அறிவியல் பலன்கள்

### மின்மச் சூழல் அளவீடு

இசுரோ ஆகத்து 31 அன்று, விக்ரம் தரையிறங்கியின் இராம்பாக் கருவியியின் மின்மச் சூழல் அடர்த்தித் தரவுகளை வெளியிட்டது. தொடக்கநிலை மதிப்பீடுகள் நிலாத்தரை மேற்பரப்பில் தாழ் மின்ம அடர்த்தி, ஒரு பருமீட்டருக்கு 5 முதல் 30 மில்லியன் மின்னன்கள் வேறுபாட்டுடன் உள்ளதாக அறிவித்துள்ளது. இந்த மதிப்பீடு நிலா நாளின் தொடக்கக் கட்டங்களுக்கு உரியதாகும். ஆய்கலம் முழு நிலா நாளுக்கும் தரையருகு மின்மச் சூழலின் மாற்றத்தைப் பதிவுசெய்யக் கருதியுள்ளது.
# சந்திரயான்-3

## திட்ட அறிவியல் பலன்கள்

### நிலநடுக்க அளவீடுகள்

அதே நாளில் இசுரோ, தரையிறங்கியில் உள்ள இல்சாக் கருவி பதிவுசெய்த தரையூர்தியின் ஆகத்து 25 அன்றைய நகர்வின் அதிர்வு அளவீடுகளை வெளியிட்டது. ஆகத்து 26 இல் இயற்கை அதிர்வொன்றும் ஏற்பட்டுள்ளது. பிந்தைய நிகழ்வுக்கான காரணம் ஆய்க்குட்படுத்தப்பட்டுள்ளது.
# சந்திரயான்-3

## திட்ட அறிவியல் பலன்கள்

### நிலாத் தண்ணீர்

ஐக்கிய இராச்சிய இலைசெசுட்டர் பலகலைக்கழககத்தின் கோள் அறிவியல் பேராசிரியரான ஜான் பிரிட்ஜெசு, நியூ சயன்ட்டிசுட்டு இதழுக்கு நிலாத் தரையின் மிகத் தாழ்ந்த அழுத்தத்தால், மேற்பரப்பில் சந்திரயான்-3 நீர்ம வடிவில் தண்ணீரைக் கண்டுபிடித்தல், அதாவதுவெப்பநிலை உறைநிலையை விட சற்றே கூடவுள்ள இடத்திலும் கண்டுபிடித்தல் அரிதே. ஏனெனில், பனியாக உறைந்த நீரும் வெப்பநிலையால் ஆவியாகிவிடும். நிலத்தடியில் சிறிது ஆழத்தில் அழுத்தம் உயர்வதால் நீர்ம வடிவில் தண்ணீர் இருக்க வாய்ப்புள்ளது. என்றாலும், சந்திரயான்-3 இன் செய்முறை அளவீடுகளை விளக்குவதும் கூட மிகத் தொடக்க முடிவாகவே அமையும். ஆனால், அவர்கள் இதற்கான தரவுகளைப் பெறுதலே வியப்பூட்டுவதாக உள்ளது" எனக் கூறியுள்ளார். மேலும் பிரிட்ஜெசு, " இதை மற்ற சில முகமைகளோடு இந்த முடிவுகளை ஒப்பிடாமல் இருக்க முடியாது; பொறியாளர்கள் இப்போது இதைத் தொடர்ந்து முயன்றபடியே தான் உள்ளனர். இது உருசியரை மிஞ்ச செய்யப்படுவதுபோல தொடரப்படுகிறது ", எனக் கூறி முடித்துள்ளார்.
# சந்திரயான்-3

## நாட்டு உள்ளகத் துலங்கல்கள்

சந்திராயன்-3 திட்ட வெற்றிக்காக இந்திய முதன்மை அமைச்சர் நரேந்திர மோதி பெங்களூரு இசுரோ தொலையளவியல், கண்காணிப்பு, கட்டளை வலைப்பிணையத்துக்குச் நேரடியாகச் சென்று, இசுரோ அறிவியலாளர்கள் குழுவைப்ப் பாராட்டினார் மேலும் அவர் விக்ரம் தரையிறங்கி நிலாத் தரையைத் தொட்ட இடத்துக்குச் சிவசக்தி புள்ளி எனப் பெயரிட்டார். மேலும் அவர் விக்ரம் தரையிறங்கி நிலாத் தரையைத் தொட்ட நாளான ஆகத்து 23 தேசிய விண்வெளி நாளாக அறிவித்தார்.  
நிலாப் பரப்பில் சந்திரயான்-3 வெற்றிகரமாக மென்மையாகத் தரையிறங்கியதும் இசுரோ தலைவர் எசு. சோமநாத் " நிலாவில் இந்தியா" எனப் பூரித்தார். "தோல்வியில் இருந்து நாங்கள் நிறைய கற்றுத் திருத்தினோம். இப்போது இன்னும் 14 நாட்களில் நாங்கள் செய்முறைகளை நிறைவேற்றவேண்டும்" என, இந்தியா டுடே இதழுக்குக் அவர் கூறினார்.  
திட்ட இயக்குநர் ப. வீர முத்துவேல், " இது மகிழ்ச்சியின் பெருந்தருணம். குழு சார்பில் திட்ட இயக்குநராக இந்த இலக்கை எட்டியதில் செறிவான நிறைவு கிடைத்துள்ளது. முழுத்திட்டமும் ஏவுதலில் இருந்து நிலாத் தரையிறங்கும் வரை குறைவின்றி திட்டமிட்ட காலநிரல்படி அனைத்துமே நடந்தேறியது" எனக் கூறினார். திட்ட இயக்குநர் எசு. மோகன குமார், சந்திரயான்-3 ஒரு 'குழு முயற்சி' எனவும் கருவி வழங்கிய அனைவரும் உய்யநிலை இலக்குப் பொருட்களை நேரத்தே தந்தது, இந்த திருப்புமுனை மைல்கல்லை அடைய வழிவகுத்தது எனவும் கூறினார்.  
இதேவேளையில், சந்திரயான்-2 ஏவிய முன்னாள் இசுரோ தலைவர் கே. சிவன், " நாம் இந்த அரும்பெரும் வெற்றியைக் காண, உண்மையில் கிளர்ச்சியுறுகிறோம். இதற்காக, கடந்த நான்காண்டுகளாகக் காத்திருந்தோம்.ஐந்த வெற்றி நமக்கும் நம் நாட்டுக்கும் இணிய வெற்றியாகும்" என்றார்.  
தில்லி முதலமைச்சரான அரவிந்து கெஜிரிவாலும் இசுரோ அறிவியலாளர்களை வெற்றிகரமான தரையிறக்கத்துக்காக, இதுவொரு "வரலாற்றுத்" தருணம் பாராட்டியுள்ளார். " இது வரலாற்று நிகழ்வு. இது நாட்டின் அரும்பெரும் அடைவு. இதௌ நம் அனைவருக்கும் சுருக்கு தருவது. சந்திரயான்-னின் வெற்றி, அனைத்து மக்கள், அறிவியலாளர்கள், பொறியாளர்கள், பணியாளர்களின் கடும் உழைப்பால் விளைந்துள்ளது. இதில் ஈடுபட்ட அனைவருக்கும் பாராட்டுகள். வெல்க, பாரதத் தாய்! (பாரத் மாதா கி ஜெய்)", என்று தனது எக்சுப் பதிவில் இட்டுள்ளார்.  
இந்திய முதன்மை நீதிபதியான த. ய. சந்திரசூட் இந்நிகழ்வு ஒரு மாபெரும் வரலாற்று அடைவு எனப் பாராட்டி, இந்த வெற்றிக்காக இசுரோவை வாழ்த்தினார். " இந்திய நாட்டுக் குடிமகன் ஓவ்வொருவரும் செறிந்த செருக்கும் பெருமையும் அடையலாம். "சந்திரயான் -3 இன் சிறப்புமிக்க மென்மையான நிலாத் தரையிறக்கத்தை இன்று கண்ணாரக் கண்டேன்" என்று கூறி, மேலும், " இந்நிகழ்வு மிகமிகச் சிறப்பானது;ஏனென்றால், நிலாவின் தென்முனையில் முதன்முதலில் தரையிறங்கிய நாடாகும் பேறுபெற்றுள்ளது. இது புதிய வாய்ப்புகளுக்கும் அறிவியல் ஆராய்ச்சிகளுக்கும் கண்டுபிடிப்புகளுக்கும் வழிவகுக்கும். உண்மையி, நிலா மென் தரையிறக்கம் நம் நாட்டின் முன்னேற்றத்தின் திருப்புமுனை மைல்கல்லாகும்," வாழ்த்தினார்.
# சந்திரயான்-3

## பன்னாட்டுத் துலங்கல்கள்

யோசப்பு அசுச்சாபேக்கர், ஐரோப்பிய விண்வெளி முகமையின் பொது இயக்குநர் பின்வருமாறு கூறினார்: " அரிய பணி, வாழ்த்த்துகள் இசுரோ ! சந்திரயான்-3 க்கும் இந்திய மக்கள் அனைவருக்கும்!! மற்ரொரு வான்பொருளில் முதன்முறையாக மென்மையான தரையிறக்கம், புதிய தொழில்நுட்பங்களை அடைந்தமைக்கான எத்தகைய அருமையான செயல்விளக்கம். மிகச் சிறந்த செயல்; நான் மிகவும் வியப்புற்றேன்."  
மாலத்தீவின் அயல் நாட்டு அமைச்சர், அப்துல்லா சாகிது தனது கிறீச்சலில் குறிப்பிட்டார்: " தெற்காசிய நாடாகவும் அண்டை நாடாகவும் உள்ள இந்தியா நிலாவின் தென்முனையில் சந்திரயான் -3 விண்கலத்தினை மென்மையாகத் தரையிறக்கிய தற்காக பெருமை கொல்கிறேன். இதுவொரு மானிட வெற்றியாகும்! புதிய தேட்டத்துக்கான புதிய சாளரங்கள் திறந்துள்ளன."  
நாசாஆட்சியர் பில் நெல்சன் தன் கிறீச்சலில் கூறினார்: " வாழ்த்துகள் இசுரோ! நிலாவின் தென்முனையில் ஒரு விண்கலத்தை வெற்றிகரமாகத் தரையிறங்கியதற்கு! வாழ்த்துகள் இந்தியா! நிலாவில் நான்காம் நாடாக வெற்றிகரமாக விண்கலத்தை மென்மையாகத் தரையிறக்கியதற்கு! உங்கள் பங்காளராக இதில் நாங்கள் கலந்துகொண்டதில் பெருமை கொள்கிறோம்".  
தென்னாப்பிரிக்கக் குடியரசு தலைவர் சிறில் இராமப்போசா இவ்வாறு கூறியுள்ளார்: " பிரிக்சுக் குடும்பக் கூட்டுறுப்பினராக, இது எங்களுக்கு சிறப்பான தருணம்! உங்களுடன் இணைந்து பெருமகிழ்வெய்துகிறோம்மிந்த மாபெரும் வெற்றியில் உம்முடன் சேர்ந்து பேரின்பத்தைல் திளைக்கிறோம்."  
இந்தியக் குடியரசு தலைவைவர் திரௌபதி முர்முவுக்கும் முதன்மை அமைச்சர் நரேந்திர மோதிக்கும் கிரெம்ளி உருசிய அரசு தலைவர் புத்தினின் செய்தியை மேற்கோலிட்டுக் காட்டியது: " நிலாத் தென்முனை அருகே இந்திய விண்கலம் சந்திரயான்-3 வெற்றிகரமாகத் தரையிறங்கிய வேளையில் என் நெஞ்சமினிய வாழ்த்துகளை அன்போடு ஏற்க! விண்வெளித் தேட்டத்தில் இது மாபெரும் படிக்கட்டாகும். இது இந்தியா அறிவியல் தொழில்நுட்பத்தில் அடைந்த உள்ளார்ந்த வெற்றிக்கொரு சான்றாகும்”.  
கிறீச்சல் போன்ற எக்சு தளத்தில் நேப்பாள முதன்மை அமைச்சர் புழ்சுப கமால் தாகல் இவ்வாறு கூறியுள்ளார்: " இன்று நிலாவின் மேற்பரப்பில் சந்திரயான் – 3 வின்கலத்தை வெற்றிகரமாகத் தரையிறக்கி அறிவியல் தொழில்நுட்பத்தில் வரலாற்றுச் சாதனையைத் தெறிக்கவிட்டதற்கு சிறீ ந்ரேந்திர மோதி, இசுரோ குழுவிற்கு நான் வாழ்த்தகளைத் தெரிவித்து கொள்கிறேன் technology."
# விக்கிப்பீடியா:விக்கித்திட்டம் இந்தியா

<div id="head">}</div>  
</div>  
__NOTOC__
**<div>இத்திட்டம் இந்தியா தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்டுள்ளது. மேலும் பாரதம் தொடர்பான கட்டுரைகளை இயற்றும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து இந்தியாவிற்கும், பாரதக் கலாச்சாரத்திற்கும் தொண்டு செய்ய இயலும், அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
நமது விக்கித்திட்டம் இந்தியாவின் குறிக்கோள்:
* இந்தியத் துணைக்கண்டம் தொடர்பான கட்டுரைகளின் அளவினையும் தரத்தினையும் அதிகரித்தல்.
* இந்திய வரலாறு, புவியியல், கலாச்சாரம், ஆன்மிகம், மெய்யியல், இலக்கியம், தொன்மையியல், பொருளாதாரம், கட்டமைப்பு, அரசியல், மக்கள் உள்ளிட்டவை பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:இந்தியா பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
இந்தியா தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இப்பட்டியலில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==  
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய இந்திய வார்ப்புருக்கள் குறித்து விக்கிப்பீடியா:விக்கித்திட்டம் இந்தியா/வார்ப்புருக்கள் இங்கு காணவும்.
</div>  
<div>  
==தகவல் பலகை==  
</div> | <div>  
==சிறப்பு உள்ளடக்கங்கள்==
;**வலைவாசல்கள்**  
***வலைவாசல்:இந்தியா**  
;**கட்டுரைகள்**  
சிறப்புக் கட்டுரைகள் தொகுப்பு  
;**படங்கள்**  
சிறப்புப் படங்கள் தொகுப்பு  
;**உங்களுக்குத் தெரியுமா அறிவிப்புகள்**  
உங்களுக்குத் தெரியுமா தொகுப்பு  
</div>  
<div>  
==திட்ட உறுப்பினர்கள்==  
<div>
* Rasnaboy 09:13, 1 சூலை 2023 (UTC) |
| --- | --- |
| <div>  
==இலக்குகள்==
# இந்தியா தொடர்பான கட்டுரைகளை செம்மைப்படுத்தி விக்கியாக்கம் செய்தல்.

;உடன் செய்ய வேண்டியவை
====முதல் இலக்கு====
# விக்கித்திட்டம் இந்தியாவின் கீழுள்ள கட்டுரைகளின் பகுப்புக்களைச் சீரமைத்தலும் தேவையான பகுப்புக்களை உருவாக்குதலும்.

====இரண்டாவது இலக்கு====
# இந்தியா தொடர்பான கட்டுரைகளிலுள்ள ஆர்வமுள்ள துணுக்குகளை உங்களுக்குத் தெரியுமா பகுதியில் இடம்பெறச்செய்தல்.

====பெரும் இலக்கு====
# இந்தியா தொடர்பான - | <div>

==நிறைவுற்றவை==
# 

</div> |
| <div>  
==இவற்றையும் காண்க==
* [[விக்கிப்பீடியா:விக்கித்திட்டம் இந்தியா/முக்கியக் கட்டுரைகள்
* விக்கிப்பீடியா:விக்கித்திட்டம் இந்தியா/முக்கியக் கட்டுரைகள் - 2
* விக்கிப்பீடியா:விக்கித்திட்டம் இந்தியா/உருவாக்கப்பட வேண்டிய கட்டுரைகள்  
</div> | } |
# வார்ப்புரு:விக்கித்திட்டம் இந்தியா

| **** என்னும் கட்டுரை இந்தியா தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் இந்தியா** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# அந்தப்புரா

**அந்தப்புரா** (*Andapura*) என்பது இந்தியாவின் தென் மாநிலமான கர்நாடகாத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது. 2011 மக்கள் தொகை கணக்கெடுப்பின்படி, இதன் மக்கள் தொகை 1,769 ஆகும்.
# அந்தப்புரா

## அமைவிடம்

இந்த ஊரானது மாநில தலைநகரான பெங்களூரில் இருந்து 38 கிலோமீட்டர் தொலைவிலும், ஆனேகலில் இருந்து 38 கிலோமீட்டர் தொலைவிலும் உள்ளது.
# அந்தப்புரா

## மக்கள் வகைபாடு

இந்த கிராமத்தின் மொத்தப் பரப்பளவு 104.56 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 524 வீடுகள் உள்ளன. கிராமத்தின் மொத்த மக்கள் தொகையானது 1,769 ஆகும். இதில் பெண்களின் எண்ணிக்கை 818 என்றும், ஆண்களின் எண்ணிக்கை 951 என்றும் உள்ளது. கல்வியறிவு பெற்றவர்கள் விகிதம் 65.91% ஆகும். இதில் ஆண்களின் எழுத்தறிவு விகிதம் 68.66% என்றும், பெண்களின் எழுத்தறிவு விகிதம் 62.71% என்றும் உள்ளது.
# கோகிமா சியேத்து விமான நிலையம்

**கோகிமா சியேத்து விமான நிலையம்** (*Kohima Chiethu Airport*) இந்திய நாட்டின் நாகாலாந்து மாநிலத்தின் தலைநகரான கோகிமாவில் இருந்து வடக்கே 25 கிலோமீட்டர் தொலைவில் உள்ள சியேதுவில் தற்போது கட்டப்பட்டு வரும் ஒரு விமான நிலையம் ஆகும். தற்போதுள்ள திமாபூர் விமான நிலையம் தொடர்ந்து செயல்பட்டு வரும் நிலையில், நாகாலாந்துக்கான இரண்டாவது விமான நிலையமாக இது செயல்படும். புதிய விமான நிலையம் 645 ஏக்கர் பரப்பளவில் இந்திய விமான நிலைய ஆணையத்தால் கட்டப்பட்டு வருகிறது.
# கோகிமா சியேத்து விமான நிலையம்

## திட்டம்

- 2006 ஆம் ஆண்டில் மத்திய அரசு இத்திட்டத்திற்கான கள மதிப்பீட்டை மேற்கொண்டது. சாத்தியக்கூறு அறிக்கை "தெளிவாக இல்லை" எனக் கண்டறியப்பட்டதால் அறிக்கை பின்னர் இரத்து செய்யப்பட்டது.  
- 2020 ஆம் ஆண்டில், கோகிமா சியேத்து விமான நிலையத்தின் விரிவான திட்ட அறிக்கையை தயாரிக்க இந்திய விமான நிலைய ஆணையம் ஒப்புக்கொண்டது.
# அந்தப்புரம் (ஊர்)

**அந்தப்புரம்** (Andapuram) என்பது இந்தியாவின் தமிழ்நாட்டின், நாமக்கல் மாவட்டத்தில் உப்பர் ஆற்றின் கரையில் உள்ள ஒரு சிற்றூர் ஆகும்.
# அந்தப்புரம் (ஊர்)

## கல்வி

அந்தப்புரத்தில் பின்வரும் கல்வி நிறுவனங்கள் உள்ளன:  
- அரசு மேல்நிலைப்பள்ளி
- சேலம் கூட்டுறவு சர்க்கரை ஆலை பலதொழில்நுட்பக் கல்லூரி, மோகனூர்
- வெற்றி வித்யாலயா மெட்ரிகுலேஷன் பள்ளி
- ஊராட்சி ஒன்றிய தொடக்கப்பள்ளி
# அந்தப்புரம் (ஊர்)

## மருத்துவமனைகள்

அந்தப்புரத்தில் இருந்து இரண்டு கி.மீ.தொலைவில் ஆலம்பட்டியில் நலவாழ்வு மையம் உள்ளது.  
1. ஆரம்ப சுகாதார நிலையம் ஆலம்பட்டி  
2. முருங்கை ஆரம்ப சுகாதார நிலையம்
# அந்தப்புரம் (ஊர்)

## கோயில்கள்

அந்தப்புரத்தில் கீழே குறிப்பிடபட்டுள்ள கோயில்கள் உள்ளன:  
- செல்லாயி அம்மன் கோவில்
- பிள்ளையார் கோவில்கள்
- மாரியம்மன் கோவில்
- அரசமரத்து கோவில்
- பெருமாள் கோவில்
- சிவன் கோவில்
# அந்தப்புரம் (ஊர்)

## மேலும் பார்க்கவும்

- நாமக்கல் மக்களவைத் தொகுதி
- நாமக்கல் மாவட்டம்
# ஜூலாஜியா

***ஜூலாஜியா*** (*Zoologia*) என்பது விலங்கியல் வகைப்பாட்டியல், தொகுதிவரலாறு, உயிர்ப்புவியியல் மற்றும் விலங்கியல் சார்ந்தவற்றை உள்ளடக்கிய ஒரு சக மதிப்பாய்வு செய்யப்பட்ட திறந்த அணுகல் கொண்ட அறிவியல் ஆய்விதழாகும். இது 1982-ல் *சொசைடேட் பிரேசிலீரா டி ஜூலோஜியாவால்* நிறுவப்பட்டது. இது பென்சாப்ட் வெளியீட்டு நிறுவனத்தினால் வெளியிடப்படுகிறது. இது முன்னர் "*ரெவிசுதா பிராசிலெரியா டி ஜூலாஜியா* (Revista Brasileira de Zoologia)" என்று அழைக்கப்பட்டது. 2009-ல் இதன் பெயர் ஜூலாஜியா என மாற்றப்பட்டது.
# அரவந்திகேபுரம்

**அரவந்திகேபுரம்** (*Aravantigepura*) என்பது இந்தியாவின் தென் மாநிலமான கர்நாடகத்தில் உள்ள ஆனேகல் நகரின் புறநகர் பகுதியாகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது.
# அரவந்திகேபுரம்

## அமைவிடம்

இந்த ஊரானது மாநில தலைநகரான பெங்களூரில் இருந்து 45 கிலோமீட்டர் தொலைவில் உள்ளது.
# அரவந்திகேபுரம்

## மக்கள் வகைபாடு

இந்த கிராமத்தின் மொத்தப் பரப்பளவு 64.56 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 54 வீடுகள் உள்ளன. கிராமத்தின் மொத்த மக்கள் தொகையானது 247 ஆகும். இதில் பெண்களின் எண்ணிக்கை 109 என்றும், ஆண்களின் எண்ணிக்கை 138 என்றும் உள்ளது. கல்வியறிவு பெற்றவர்கள் விகிதம் 58.30% ஆகும். இதில் ஆண்களின் எழுத்தறிவு விகிதம் 63.77% என்றும், பெண்களின் எழுத்தறிவு விகிதம் 51.38% என்றும் உள்ளது.
# பாசுகல் தரவுத்தளம்

**பாசுகல்** (*PASCAL*) என்பது அறிவியல் நூலியல் தரவுத்தளமாகும். இது பிரான்சின் அறிவியல் தொழில்நுட்ப நிறுவனத்தினால் பராமரிக்கப்படுகிறது. பாசுகல் அறிவியல், தொழினுட்பம் மற்றும் மருத்துவம் ஆகியவற்றில் உள்ள முக்கிய அறிவியல் ஆய்விதழ்களைக் குறிப்பாக ஐரோப்பிய ஆய்வுக் கட்டுரைகளுக்குச் சிறப்பு முக்கியத்துவம் கொடுத்து உள்ளடக்கியது.  
2012 வரை, பாசுகல் 17 மில்லியனுக்கும் அதிகமான பதிவுகளின் தரவுத்தளத்தைத் பராமரிக்கிறது. இவற்றில் 90% கட்டுரையாளர் சுருக்கங்களாகும். இதில் உள்ள உள்ளடக்கம் 1973 முதல் தற்போது வரை உள்ளது. இதன் மூல ஆவணங்களில் 88% (3,085 பன்னாட்டுத் தலைப்புகள்) ஆய்விதழ் கட்டுரைகளும் 9% பத்திரிகை கட்டுரைகளும் 3% காப்புரிமைகளும் கொண்டுள்ளது.
# அறிவியல் மற்றும் தொழில்நுட்ப தகவல் நிறுவனம், பிரான்சு

**அறிவியல் மற்றும் தொழில்நுட்ப தகவல் நிறுவனம், பிரான்சு** (*Institut de l'information scientifique et technique-இன்ஸ்டிட்யூட் டி எல்'இன்ஃபர்மேஷன் சயின்டிஃபிக் மற்றும் டெக்னிக்*) என்பது பிரான்சில் அமைந்துள்ள அறிவியல் ஆராய்ச்சிக்கான பிரெஞ்சு தேசிய மையத்தின் ஆவண மையமாகும். இந்த நிறுவனம் அறிவியல் மற்றும் தொழில்நுட்ப ஆராய்ச்சியின் முடிவுகளைச் சேகரித்தல், ஆய்வு செய்தல் மற்றும் பரப்புதல் ஆகியவற்றை நோக்கமாகக் கொண்டுள்ளது. பிரான்சின் அறிவியல் மற்றும் தொழில்நுட்ப தகவல் நிறுவனம் மூன்று நூலியல் பன்மொழி மற்றும் பலதரப்பட்ட தரவுத்தளங்களை உருவாக்கியுள்ளது. இவை பாசுகல், பிரான்சிசு மற்றும் டோஜ் ஆகியனவாம். இது ஜீன் நோவல் வடிவமைத்த கட்டிடத்தில் உள்ள வாண்டொயூவிரி-லெசு-நான்சியில் அமைந்துள்ளது. இதனுடன் இந்நிறுவனம் பல மின்னணு இதழ்களையும் வெளியிடுகிறது.
# அறிவியல் மற்றும் தொழில்நுட்ப தகவல் நிறுவனம், பிரான்சு

## இயக்குநர்கள்

- கோயரி தெலாகோட்
# பயோஒன்

**பயோஒன்** (*BioOne*) என்பது அறிவியல் ஆராய்ச்சியின் இலாப நோக்கற்ற வெளியீட்டாளர் ஆகும்.  
பயோஒன் 1999ஆம் ஆண்டில் வாஷிங்டன், டி.சி.யில் 501(c)(கீழ் 3) இலாப நோக்கற்ற அமைப்பாக ஐந்து அறிவார்ந்த ஒத்துழைப்பார்களால் நிறுவப்பட்டது. அமெரிக்க உயிரியல் அறிவியல் நிறுவனம், ஸ்காலர்லி வெளியீடு மற்றும் கல்வியியலாளர் கூட்டணி, கேன்சஸ் பல்கலைக்கழகம், *கிரேட்டர் வெஸ்டர்ன் லைப்ரரி அலையன்ஸ்*, மற்றும் ஆலன் அச்சகம் ஆகியன இக்கூட்டமைப்பினர் ஆவர்.  
பயோஒன்னின் உருவாக்கத்திற்கான முக்கிய உந்துதல், வணிகரீதியான அறிவார்ந்த வெளியீட்டிற்கு மாற்றாக முக்கிய அறிவார்ந்த பங்குதாரர்களிடையே பொதுவான விருப்ப வெளியீடு தொடர்பானதாகும்.  
*பயோஒன் முழுமையிலிருந்து* வரும் சந்தா கட்டண வருவாயில் பாதி பங்கு வெளியீட்டாளர்களிடையே பகிரப்படுகிறது.  
-
# ஆலன் அச்சகம்

**ஆலன் அச்சகம்** (*Allen Press*) என்பது அறிவியல், கல்வி மற்றும் அறிவார்ந்த இதழ்கள் மற்றும் வணிக வர்த்தக வெளியீடுகளின் அச்சுப்பொறி மற்றும் வெளியீட்டாளர் ஆவார். 1935-ல் ஹரோல்ட் ஆலனால் இந்நிறுவனம் நிறுவப்பட்டது, இந்த நிறுவனம் கேன்சஸில் உள்ள லாரன்ஸில் அமைந்துள்ளது.
# ஆலன் அச்சகம்

## ஆய்விதழ்கள்

ஆலன் அச்சகம் *ஜர்னல் ஆஃப் பாராசிட்டாலஜி* (அமெரிக்க ஒட்டுண்ணி அறிவியளாளர் சங்கம்), *பைகோலாஜியா* (பன்னாட்டு உடலியல் சங்கம்) மற்றும் *வாஷிங்டனின் உயிரியல் சங்கத்தின் செயல்முறைகள்* (வாஷிங்டன் உயிரியல் சங்கம்) ஆகிய ஆய்விதழ்களின் வெளியீட்டாளர் ஆவார்.
# டுங்குன் மாவட்டம்

- பெசோல் (*Besol*)
- செங்காய் (*Jengai*)
- செராங்காவ் (*Jerangau*)
- கோலா டுங்குன் (*Kuala Dungun*)
- கோலா பாக்கா (*Kuala Paka*)
- கும்பால் (*Kumpal*)
- பாசீர் ராஜா (*Pasir Raja*)
- ராசாவ் (*Rasau*)
- சூரா (*Sura*)
- உலு பாக்கா (*Hulu Paka*)
# உலு திராங்கானு மாவட்டம்

**உலு திராங்கானு மாவட்டம்** (ஆங்கிலம்: *Hulu Terengganu District*; மலாய்: *Daerah Hulu Terengganu*; சீனம்: 乌鲁登嘉楼县; ஜாவி: هولو ترڠڬانو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும். இந்த மாவட்டம் திராங்கானு மாநிலத்தின் உட்புறத்தில் உள்ளது.  
இந்த மாவட்டத்தின் தலைநகரம் கோலா பேராங் (*Kuala Berang*). மாநிலத் தலைநகரான கோலா திராங்கானுவில் (*Kuala Terengganu*) இருந்து சுமார் 40 கி.மீ. (25 மைல்) தொலைவில் அமைந்துள்ளது.
# உலு திராங்கானு மாவட்டம்

## பொது

நிலப்பரப்பின் அடிப்படையில் உலு திராங்கானு மிகப்பெரிய மாவட்டம். இது திராங்கானு மாநிலத்தில் கடலை ஒட்டி இல்லாத ஒரே மாவட்டமாகும். மலேசிய உள்ளாட்சி சட்டம் 1976 (சட்டம் 171) (திருத்தம் 1978)-இன் 3-ஆவது பிரிவின் கீழ் (*3rd Section of Local Government Act 1976* (**Act 171**) (*Amendment 1978*); 1 சனவரி 1981-இல் உலு திராங்கானு மாவட்ட மன்றம் (*Hulu Terengganu District Council*) நிறுவப்பட்டது.  
இதற்கு முன் பண்டாரான் உலு திராங்கானு (*Bandaran Ulu Terengganu*) என்று அழைக்கப்பட்டது. 1982 ஆகத்து மாதம் 30-ஆம் தேதி, முன்னாள் திராங்கானு மந்திரி பெசார் வான் மொக்தார் அகமத் (*Wan Mokhtar Ahmad*) அவர்களால், புதிய மாவட்ட மன்றம் முறையாகத் தொடங்கப்பட்டது.  
உலு திராங்கானு மாவட்டத்தில் தீபகற்ப மலேசியாவைச் சேர்ந்த பழங்குடியினருக்கு (*Orang Asli*) ஒரு கிராமம் உள்ளது. அதன் பெயர் கம்போங் சுங்கை பேருவா (*Kampung Sungai Berua*).
# உலு திராங்கானு மாவட்டம்

## பொது

### நிர்வாகப் பிரிவுகள்

உலு திராங்கானு மாவட்டம் **10** முக்கிம்களாகப் பிரிக்கப்பட்டுள்ளது.  
- உலு பேராங் (*Hulu Berang*)
- உலு தெலிமுங் (*Hulu Telemung*)
- உலு திராங்கானு (*Hulu Terengganu*)
- செனாகூர் (*Jenagur*)
- கோலா பேராங் (*Kuala Berang*)
- கோலா தெலிமுங் (*Kuala Telemung*)
- பெங்கூலு திமான் (*Penghulu Diman*)
- தாங்கூல் (*Tanggul*)
- ராசாவ் (*Rasau*)
- தெர்சாட் (*Tersat*)
- கோலா பேராங் நகரம் (*Kuala Berang town*)
# உலு திராங்கானு மாவட்டம்

## பொது

### திராங்கானு கல்வெட்டு

இந்த மாவட்டத்தில்தான் புகழ்பெற்ற திராங்கானு கல்வெட்டு (*Terengganu Inscription Stone*) கண்டுபிடிக்கப்பட்டது. 1899-ஆம் ஆண்டு கோலா பேராங்கில் ஏற்பட்ட திடீர் வெள்ளப்பெருக்கிற்குப் பிறகு, தெர்சாட் ஆற்றின் அருகே, சையித் உசின் பின் குலாம் அல்-போகாரி (*Sayid Husin bin Ghulam al-Bokhari*) என்ற அரபு வணிகரால் திராங்கானு கல்வெட்டு தற்செயலாகக் கண்டுபிடிக்கப்பட்டது.  
இந்த திராங்கானு கல்வெட்டு மலாக்கா சுல்தானகத்தின் காலத்தைவிட முந்தையது. இது இப்போது திராங்கானு மாநில அருங்காட்சியகத்தில் (*Terengganu State Museum*) காட்சிக்கு வைக்கப்பட்டுள்ளது.
# உலு திராங்கானு மாவட்டம்

## கென்யிர் ஏரி

உலு திராங்கானு மாவட்டம் காடுகள் நிறைந்த மாவட்டமாகும். மாவட்டத்தின் பெரும் பகுதியை காடுகள் ஆக்கிரமித்து உள்ளன. இந்த மாவட்டம் கென்யிர் ஏரிக்கு பிரபலமானது. 340 சின்ன தீவுகளைக் கொண்ட கென்யிர் ஏரி, தென்கிழக்கு ஆசியாவிலேயே மிகப் பெரிய ஏரியாகக் கருதப் படுகிறது. இந்த ஏரி மிகவும் ஆழமானது. சில இடங்களில் 800 மீட்டர் ஆழம் வரை இருக்கும்.  
1985-ஆம் ஆண்டில் கென்யிர் ஆற்றில், கென்யிர் அணை *(Kenyir Dam)* உருவாக்கப்பட்டது. சுல்தான் மகமூத் மின் நிலையத்தில் *(Sultan Mahmud Power Station)* மின்சாரம் உற்பத்தி செய்வதற்காக அந்த அணை கட்டப்பட்டது. கென்யிர் அணை கட்டப் பட்டதால் ஒரு நீர்த்தேக்கம் உருவாகி அதுவே ஓர் ஏரியானது. இதன் பரப்பளவு 260,000 ஹெக்டேர்; அல்லது 260 ச.கி.மீ.
# உலு திராங்கானு மாவட்டம்

## கென்யிர் ஏரி

### சுற்றுச்சூழல் சுற்றுலா

இந்த ஏரி தென்கிழக்கு ஆசியாவிலேயே மனிதனால் உருவாக்கப்பட்ட மிகப்பெரிய ஏரியாகும். இந்த ஏரி ஒரு நீர்த் தேக்கமாக இருப்பதால் மார்ச் மற்றும் ஏப்ரல் மாதங்களில் நீர்மட்டம் அதிகமாக இருக்கும்.  
செயற்கை ஏரியாக இருந்தாலும், இப்பகுதி சுற்றுச்சூழல் சுற்றுலாவுக்காக உருவாக்கப்பட்டுள்ளது. அதன் கரையை சுற்றி பல ஓய்வு விடுதிகள் உள்ளன. மீன்பிடித்தல் பொதுவான பொழுதுபோக்கு. உள்ளூர்வாசிகளின் கூற்றுப்படி, ஆகத்து மாதத்தில் நீர் மட்டம் குறைவாக இருப்பதால் மீன் பிடிக்க சிறந்த பருவமாகக் கருதப் படுகிறது.
# வி. காமகோடி

**<span lang="English " dir="ltr">வி</span>. காமகோடி** (V. Kamakoti),இந்திய தொழில்நுட்பக் கழகம் சென்னையின் இயக்குநராக 17 சனவரி 2022 அன்று நியமிக்கப்பட்டார். இவர் இந்திய தொழில்நுட்பக் கழகம் சென்னையின் முன்னாள் மாணவரும், இதே நிறுவனத்தில் கணினி அறிவியல் மற்றும் பொறியியல் துறைத் தலைவராக பணியாற்றிக் கொண்டிருப்பவரும் ஆவர். இவர் உள்நாட்டிலேயே தயாரிக்கப்பட்ட *சக்தி* மைக்ரோபிராசசர் எனும் நுண்செயலியை வடிவமைத்த குழுவின் தலைவராக இருந்தவர். மேலும் இவர் தேசிய பாதுகாப்பு மன்றத்தின் ஆலோசனைக் குழு உறுப்பினராக உள்ளார்.  
2017ம் ஆண்டில் பல்வேறு துறைகளில் செயற்கை நுண்ணறிவை மேம்படுத்துவதற்கான பணிக்குழுவின் தலைவராக காமகோடியை மத்திய வர்த்தக மற்றும் தொழில் அமைச்சகத்தால் நியமிக்கப்பட்டார்.
# வி. காமகோடி

## இளமைக்கால கல்வி

வி. காமகோடி சென்னைப் பல்கலைக்கழகத்தில் கணினி அறிவியல் மற்றும் பொறியியல் படிப்பில் இளநிலைப் பட்டம் பெற்றார். பின் இந்திய தொழில்நுட்பக் கழகம் சென்னையில் அதே துறையில் முதுநிலைப் பட்டம் மற்றும் முனைவர் பட்டம் பெற்றார். பின்னர் பெங்களூர் இந்திய அறிவியல் நிறுவனம் மற்றும் சென்னை கணித அறிவியல் கழகத்தில் ஆய்வுகள் மேற்கொண்டு முதுமுனைவர் பட்டம் பெற்றார். பின்னர் இந்திய தொழில்நுட்பக் கழகம் சென்னையில் கணினி அறிவியல் & பொறியியல் துறையில் விரிவுரையாளராக சேர்ந்தார்.
# வி. காமகோடி

## விருப்பமான துறைகள்

வி எல் எஸ் ஐ (VLSI) வடிவமைப்பு, கிளஸ்டர் கம்ப்யூட்டிங், உயர் செயல்திறன் கணினி, அல்காரிதம்கள், தரவு கட்டமைப்புகள், கணக்கீட்டு வடிவியல் ஆகியவற்றின் மென்பொருள் அம்சங்கள்.
# வி. காமகோடி

## எழுதிய நூல்கள்

1. Building the SHAKTI microprocessor - Author. V. Kamakoti
1. JUGAAD: Comprehensive Malware Behavior-as-a-Service -Authors: Sareena Karapoola, Nikhilesh Singh, Chester Rebeiro, V. Kamakoti
1. Depending on HTTP/2 for Privacy? Good Luck! - Authors : Gargi Mitra, Prasanna Karthik V, Patanjali SLPSK, Nitin Chandrachoodan, V. Kamakoti
1. VNF-DOC: A Dynamic Overload Controller for Virtualized Network Functions in Cloud. - Authors : Sudhakar Murugasen, Shankar Raman, V. Kamakoti
1. Sparsity-Aware Caches to Accelerate Deep Neural Networks. Authors : Vinod Ganesan, Sanchari Sen, Pratyush Kumar, Neel Gala, V. Kamakoti, Anand Raghunathan
# ஏ. பி. ராஜ்

**ஏ. பாஸ்கர் ராஜ்** (*A. Bhaskar Raj*) என்று அழைக்கப்படும் **அந்தோனி பாஸ்கர் ராஜ்** ( 25 சூன் 1930 - 23 ஆகத்து 2020) என்பவர் ஒரு இந்திய திரைப்பட இயக்குநர் ஆவார். இவர் சிங்களம், மலையாளம், தமிழ் உள்ளிட்ட மொழிகளில் திரைப்படங்களை இயக்கியுள்ளார்.
# ஏ. பி. ராஜ்

## தொழில்

1951 முதல் 1960 வரை, இவர் பத்து சிங்கள திரைப்படங்களை இயக்கினார். அதைத் தொடர்ந்து 1963 முதல் 1984 வரை 65 மலையாளத் திரைப்படங்களை இயக்கினார். இரண்டு தமிழ் படங்களையும் இயக்கியுள்ளார். இவர் தமிழ்த் திரையுலகில் முன்னணி நடிகையாக இருக்கும் தேசிய விருது பெற்ற நடிகை சரண்யா பொன்வண்ணனின் தந்தை ஆவார். டேவிட் லீனின் த பிரிட்ச் ஆன் த ரிவர் க்வாய் படத்தின் இரண்டாம் அலகின் உதவி இயக்குநராக ஏ. பி. ராஜ் இருந்தார்.
# ஏ. பி. ராஜ்

## இறப்பு

இவர் 23 ஆகத்து 2020 அன்று தன் 90 ஆவது வயதில் மாரடைப்பு காரணமாக இறந்தார்.
# ஏ. பி. ராஜ்

## திரைப்படவியல்

**மலையாளத் திரைப்படங்கள்**  
- *ஓர்மிக்கன் ஓமானிக்கன்* (1985)
- *மனசே நினைவு மங்கலம்* (1984)
- *நிங்கலில் ஒரு ஸ்திரீ* (1984)
- *தாளம் தேடிய தரட்டு* (1983)
- *ஆக்ரோசம்* (1982)
- *கழுமரம்* (1982)
- *அதிமா சங்கலா* (1981)
- *அக்னி சாரம்* (1981)
- *வழிகள் யாத்ரக்கர்* (1981)
- *கலாம் காத்து நின்னில்லா* (1979)
- *இரும்பாழிகள்* (1979)
- *கழுகன்* (1979)
- *ஆனா களரி* (1978)
- *அவகாசம்* (1978)
- *கனல் கட்டகல்* (1978)
- *பிரார்த்தனா* (1978)
- *ராஜு ரஹீம்* (1978)
- *சொசைட்டி லேடி* (1978)
- *அவள் ஒரு தேவாலயம்* (1977)
- *பார்யா விஜயம்* (1977)
- *கடுவாயே பிடிச்சா கிடுவா* (1977)
- *சிரிகுடுக்கா* (1976)
- *லைட் ஹவுஸ்* (1976)
- *பிரசாதம்* (1976)
- *சீமந்த புத்திரன்* (1976)
- *அஷ்டமி ரோகினி* (1975)
- *சீப் கெஸ்ட்* (1975)
- *சுமடு டார்லிங்* (1975)
- *ஊமனா குஞ்சு* (1975)
- *சூரிய வம்சம்* (1975)
- *டூரிஸ்ட் பங்களா* (1975)
- *ஹனிமூன்* (1974)
- *ரகசியராத்திரி* (1974)
- *அக்னதவாசம்* (1973)
- *புட்பால் சாம்பியன்* (1973)
- *பச்சை நோட்டுகள்* (1973)
- *சாஸ்திரம் ஜெயிச்சு மனுஷ்யன் தோட்டு* (1973)
- *கலிப்பாவா* (1972)
- *நிர்தசாலா* (1972)
- *சம்பவமி யுகே யுகே* (1972)
- மருந்தில் ஒரு மலையாளி (1971)
- *நீதி* (1971)
- *எழுதாத கத* (1970)
- *லாட்டரி டிக்கெட்* (1970)
- *டேஞ்சர் பிஸ்கட்* (1969)
- *கண்ணூர் டீலக்ஸ்* (1969)
- *கலியல்ல கல்யாணம்* (1968)  
**தமிழ் திரைப்படங்கள்**  
- *துள்ளி ஓடும் புள்ளிமான்* (1971)
- *கைநிறைய காசு* (1974)  
**சிங்கள திரைப்படங்கள்**  
- பிரேமா தாரகயா (1953)
- அஹங்காரா ஸ்த்ரீ (1954)
- பெரகடோரு பேனா (1955)
- ரம்யலதா (1956)
- சோஹோயுரோ (1958)
- வன மோகினி (1958)
# கீழமைந்த காதுகள்

**கீழமைந்த காதுகள்** (*Low-set ears*) என்பது ஒரு மருத்துவ அம்சமாகும். இதில் காதுகள் வழக்கத்தை விட தலைப்பகுதியில் தாழ்வாக இடம் பெற்றிருக்கும். இவை பல பிறவிக் குறை நிலைகளினால் ஏற்படுகின்றது. கீழமைந்த காதுகள் என்பது வெளிக் காதுகளானது தலையில் சராசரியாக அமைக்கப்பட்டிருக்கும் இடத்தினை விட இரண்டு அல்லது அதற்கு மேற்பட்ட அளவில் நியமவிலகல் கொண்டிருக்கும் என வரையறுக்கப்படுகிறது. மருத்துவரீதியாக, வெளிப்புறக் காதின் எலிக்சு (வளைந்த மேல் பகுதி) தலையோடு சந்திக்கும் புள்ளியானது கண்களின் உள் கண்மூலை (பைகாந்தல் கோணம்) இணைக்கும் கோட்டில் அல்லது கோட்டிற்குக் கீழே இருந்தால், காதுகள் தாழ்வானதாகக் கருதப்படுகிறது.
- தேர்னர் கூட்டறிகுறி
- நூனன் கூட்டறிகுறி
- படாவ் கூட்டறிகுறி
- தைஜார்ஜ் நோய்க்குறி
- கிர் டு சாட் கூட்டறிகுறி
- எட்வார்ட்சு நோய்க்குறி
- நலிந்த எக்சு நோய்க்குறி
- ஒகமோட்டோ நோய்க்குறி  
இது பொதுவாக இரு காதுகளிலும் இருக்கும். ஆனால் கோல்டன்ஹார் நோய்க்குறியில் இது ஒரு பக்கமாக இருக்கலாம்.  
-
# மைக்ரோஜெனியா

**மைக்ரோஜெனியா** (*Microgenia*) என்பது வழக்கத்திற்கு மாறாகச் சிறிய அல்லது சிதைந்த கன்னத்தினைக் குறிக்கும் மருத்துவ சொல் .ஆகும்.  
இதற்கு மாறுபட்ட நிலை, பெரிய கன்னம், "மேக்ரோஜெனியா" என்று அழைக்கப்படுகிறது.
# மைக்ரோஜெனியா

## காரணங்கள்

இக்குறைபாடு யாருக்கும் ஏற்படலாம். ஆனால் இது பெரும்பாலும் டெளவுன் நோய்க்கூட்டறிகுறியின் அறிகுறியாகும்.
# தைட்டானியம்(II) புரோமைடு

**தைட்டானியம்(II) புரோமைடு** (*Titanium(II) bromide*) TiBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு கருப்பு மைக்கா வகை திண்மப் பொருளாகும். காட்மியம் அயோடைடு சேர்மத்தின் கட்டமைப்பை இது ஏற்றுக்கொள்கிறது. கட்டமைப்பில் எண்முக Ti(II) மையங்கள் உள்ளன. தைட்டானியமும் புரோமினும் வினைபுரிவதால் தைட்டானியம்(II) புரோமைடு உருவாகிறது:  
:Ti + Br<sub>2</sub> → TiBr<sub>2</sub>  
தைட்டானியம்(II) புரோமைடு சீசியம் புரோமைடுடன் வினைபுரிந்து நேர்சங்கிலி சேர்மமான CsTiBr<sub>3</sub>. உருவாகிறது.
# தெக்கினீசியம் பெண்டாபுளோரைடு

**தெக்கினீசியம் பெண்டாபுளோரைடு** (*Technetium pentafluoride*) TcF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் இருமச் சேர்மமாகும். டெக்னீசியம் உலோகமும் புளோரின் தனிமமும் சேர்ந்து இச்சேர்மம் உருவாகிறது.